’n Aantal jare gelede was die Land Bank in groot moeilikheid omdat sy slegte skulde sy kapitaal uitgewis het en die staat as alleenaandeelhouer ’n kapitaalbydrae moes lewer om die besigheid weer solvent te kry. Die Land Bank se bron van geld is die geld- en kapitaalmark.
Dít is waarteen die Land Bank die ANC gewaar- sku het, want die sekuriteit sal noodwendig vernietig word deur ’n beleid wat die eiendomsreg van landbougrond – en dus die sekuriteitswaarde daarvan – aantas.
Die Land Bank het in die boekjaar 2017-’18 wins van R254 miljoen gemaak op bates van R43 miljard, wat ’n lae rendement op kapitaal is. Die dilemma daarmee is dat dit nie ’n besondere sterk balansstaat is om slegte skulde te verwerk nie. Nog minder is daar ruimte as voorsiening vir slegte skuld verhoog moet word.